CELEX: 62019CN0730
Language: et
Date: 2019-10-03 00:00:00
Title: kohtuasi C-730/19: 3. oktoobril 2019 esitatud hagi – Euroopa Komisjon versus Bulgaaria Vabariik

25.11.2019   
            
            
               ET
            
            
               Euroopa Liidu Teataja
            
            
               C 399/34
            
         
      3. oktoobril 2019 esitatud hagi – Euroopa Komisjon versus Bulgaaria Vabariik
      (kohtuasi C-730/19)
      (2019/C 399/40)
      Kohtumenetluse keel: bulgaaria
      
         Pooled
      
      
         Hageja: Euroopa Komisjon (esindajad: Y. Marinova, E. Manhaeve)
      
         Kostja: Bulgaaria Vabariik
      
         Hageja nõuded
      
      
                  —
               
               
                  tuvastada, et Bulgaaria Vabariik on rikkunud oma kohustusi, mis tulenevad direktiivi 2008/50/EÜ (1) artikli 13 lõikest 1 koostoimes selle XI lisaga, kuna piirkonnas BG0006 (Kagu-Bulgaaria) ei ole ta süstemaatiliselt ja pidevalt pidanud kinni järgmistest piirtasemetest:
                  
                              i)
                           
                           
                              alates 2007. aastast vääveldioksiidi tunni piirtasemest,
                           
                        
                              ii)
                           
                           
                              alates 2007. aastast – v.a aastad 2010 ja 2012 – vääveldioksiidi päeva piirtasemest;
                           
                        
            
                  —
               
               
                  tuvastada, et kuna Bulgaaria Vabariik ei ole alates 11. juunist 2010 täitnud oma kohustusi, mis tulenevad direktiivi 2008/50/EÜ artikli 23 lõikest 1 koostoimes selle XV lisa A jaotisega, ning eelkõige oma artikli 23 lõike 1 teisest lõigust tulenevat kohustust tagada, et eespool nimetatud vääveldioksiidi piirtasemete saavutamata jätmise ajavahemik piirkonnas BG0006 (Kagu-Bulgaaria) jääks võimalikult lühikeseks, siis on ta nimetatud kohustusi rikkunud;
               
            
                  —
               
               
                  mõista kohtukulud välja Bulgaaria Vabariigilt.
               
            
         Väited ja peamised argumendid
      
      Esimeses väites leiab komisjon, et Bulgaaria Vabariik on rikkunud oma kohustusi, mis tulenevad direktiivi 2008/50/EÜ artikli 13 lõikest 1 koostoimes selle XI lisaga, kuna piirkonnas BG0006 (Kagu-Bulgaaria) ületatakse süstemaatiliselt ja pidevalt vääveldioksiidi tunni ja päeva piirtasemeid.
      Teises väites märgib komisjon, et Bulgaaria on rikkunud direktiivi 2008/50/EÜ artikli 23 lõike 1 teist lõiku koostoimes selle XV lisa A jaotisega, kuivõrd ta ei ole alates 11. juunist 2010 esitanud oma õhukvaliteedikavades sobivaid meetmeid, et tagada, et piirtasemete saavutamata jätmise ajavahemik jääks võimalikult lühikeseks.
      
         (1)  Euroopa Parlamendi ja nõukogu 21. mai 2008. aasta direktiiv 2008/50/EÜ välisõhu kvaliteedi ja Euroopa õhu puhtamaks muutmise kohta (ELT 2008, L 152, lk 1).